Beskuldigde in hof wat glo baba uit vrou sny‘n Vrou wat daarvan beskuldig word dat sy ŉ swanger vrou se baba uit haar baarmoeder gesny het, het Dinsdag in die Randfontein landdroshof verskyn. ŉ Polisiewoordvoerder, kapt. Appel Ernst, sê Loretta Cook (29) sal in aanhouding tot sy Vrydag om borgtog sal aansoek doen. Die liggaam van Valencia Berens (34) is glo op 6 Januarie in Cook se huis in Toekomsrus gevind. Berens het langs Cook gebly. Haar voete was vasgebind en haar maag was oopgesny. Volgens die polisie is Berens se babameisietjie uit haar baarmoeder verwyder. Berens het glo aan bloedverlies gesterf. Haar babadogtertjie het egter die aanval oorleef. Berens laat ook haar lewensmaat en vier ander dogters agter.